CELEX: 32022D0793
Language: et
Date: 2022-05-16 00:00:00
Title: Nõukogu otsus (EL) 2022/793, 16. mai 2022, Euroopa Liidu nimel võetava seisukoha kohta ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepinguga moodustatud assotsiatsiooninõukogus seoses ELi ja Gruusia 2021.–2027. aasta assotsieerimiskava vastuvõtmisega

20.5.2022   
               
               
                  ET
               
               
                  Euroopa Liidu Teataja
               
               
                  L 141/47
               
            
         NÕUKOGU OTSUS (EL) 2022/793,
         16. mai 2022,
         Euroopa Liidu nimel võetava seisukoha kohta ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepinguga moodustatud assotsiatsiooninõukogus seoses ELi ja Gruusia 2021.–2027. aasta assotsieerimiskava vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelisele assotsieerimislepingule (1) (edaspidi „leping“) kirjutati alla 27. juunil 2014 ja see jõustus 1. juulil 2016.
                  
               
                     (2)
                  
                  
                     Lepingu artikli 406 lõike 1 kohaselt on assotsiatsiooninõukogul õigus võtta lepingu eesmärkide saavutamiseks vastu soovitusi.
                  
               
                     (3)
                  
                  
                     Lepinguosalised on kokku leppinud, et koostavad lepingu kohaldamise hõlbustamiseks assotsieerimiskava, kus loetletakse ühise töö prioriteedid valdkondade kaupa.
                  
               
                     (4)
                  
                  
                     Assotsiatsiooninõukogu kavatseb kirjaliku menetluse teel võtta vastu soovituse ELi ja Gruusia 2021.–2027. aasta assotsieerimiskava kohta.
                  
               
                     (5)
                  
                  
                     On asjakohane määrata kindlaks liidu nimel assotsiatsiooninõukogus võetav seisukoht, kuna ELi ja Gruusia 2021.–2027. aasta assotsieerimiskava alusel toimub Euroopa Parlamendi ja nõukogu määrusega (EL) 2021/947 (2) loodud naabruspoliitika, arengu- ja rahvusvahelise koostöö instrumendi „Globaalne Euroopa“ programmitöö.
                  
               
                     (6)
                  
                  
                     Seetõttu peaks liidu võetav seisukoht assotsiatsiooninõukogus põhinema lisatud soovituse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepinguga moodustatud assotsiatsiooninõukogus seoses ELi ja Gruusia 2021.–2027. aasta assotsieerimiskava vastuvõtmisega, põhineb assotsiatsiooninõukogu soovituse eelnõul, mis on lisatud käesolevale otsusele.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 16. mai 2022
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 261, 30.8.2014, lk 4.
         
            (2)  Euroopa Parlamendi ja nõukogu 9. juuni 2021. aasta määrus (EL) 2021/947, millega luuakse naabruspiirkonna, arengu- ja rahvusvahelise koostöö instrument „Globaalne Euroopa“, muudetakse Euroopa Parlamendi ja nõukogu otsust nr 466/2014/EL ja tunnistatakse see kehtetuks ning tunnistatakse kehtetuks Euroopa Parlamendi ja nõukogu määrus (EL) 2017/1601 ja nõukogu määrus (EÜ, Euratom) nr 480/2009 (ELT L 209. 14.6.2021, lk 1).
      
      
         
            
               EELNÕU
            
            ELi JA GRUUSIA ASSOTSIATSIOONINÕUKOGU SOOVITUS nr 1/2022,
            …,
            ELi ja Gruusia 2021.–2027. aasta assotsieerimiskava kohta
            ELi JA GRUUSIA ASSOTSIATSIOONINÕUKOGU,
            võttes arvesse ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelist assotsieerimislepingut
            ning arvestades järgmist:
            
                        (1)
                     
                     
                        Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelisele assotsieerimislepingule (1) (edaspidi „leping“) kirjutati alla 27. juunil 2014 ja see jõustus 1. juulil 2016.
                     
                  
                        (2)
                     
                     
                        Lepingu artikli 406 lõike 1 kohaselt on assotsiatsiooninõukogul õigus võtta lepingu eesmärkide saavutamiseks vastu soovitusi.
                     
                  
                        (3)
                     
                     
                        Lepingu artikli 420 lõike 1 kohaselt võtavad lepinguosalised kõik üld- või erimeetmed, mis on vajalikud lepingust tulenevate kohustuste täitmiseks, ja tagavad lepingus sätestatud eesmärkide saavutamise.
                     
                  
                        (4)
                     
                     
                        Assotsiatsiooninõukogu kodukorra artiklis 11 on sätestatud võimalus võtta mõlema lepinguosalise nõusolekul kirjaliku menetluse teel vastu otsuseid ja esitada soovitusi.
                     
                  
                        (5)
                     
                     
                        Liit ja Gruusia on otsustanud tugevdada oma partnerlust ning on leppinud kokku 2021.–2027. aasta ühise töö prioriteetides (edaspidi „ELi ja Gruusia 2021.–2027. aasta assotsieerimiskava“), mida järgitakse poliitilise assotsieerimise ja majandusintegratsiooni saavutamisel, nagu on lepinguga ette nähtud.
                     
                  
                        (6)
                     
                     
                        Lepinguosalised on leppinud kokku ELi ja Gruusia 2021.–2027. aasta assotsieerimiskava tekstis, mis toetab lepingu rakendamist, keskendudes koostööle ühiste huvide valdkonnas,
                     
                  ON VASTU VÕTNUD JÄRGMISE SOOVITUSE:
            
               Artikkel 1
               Assotsiatsiooninõukogu soovitab lepinguosalistel rakendada lisas esitatud ELi ja Gruusia 2021.–2027. aasta assotsieerimiskava (2).
            
            
               Artikkel 2
               Lisas esitatud ELi ja Gruusia 2021.–2027. aasta assotsieerimiskava asendab ELi ja Gruusia assotsieerimiskava, mis võeti vastu 20. novembril 2017.
            
            
               Artikkel 3
               Käesolev soovitus jõustub selle vastuvõtmise päeval.
            
            
               Thbilisi, [päev kuu aasta]
               
                  
                     Assotsiatsiooninõukogu nimel
                  
                  
                     eesistuja
                  
               
            
            
               (1)  ELT L 261, 30.8.2014, lk 4.
            
               (2)  Vt dokument ST 8327/22 ADD 2 veebilehel https://register.consilium.europa.eu.